

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKO VIJEĆE**

KLASA: 024-01/23-01/01

URBROJ: 2196-26-02-23-1

Tompojevci, 15. ožujak 2023.

Na temelju članka 29. Statuta Općine Tompojevci («Službeni vjesnik» Vukovarsko-srijemske županije br. 04/21 i 19/22), Općinsko vijeće Općine Tompojevci na 15. sjednici održanoj dana 15. ožujka 2023. godine, donijelo je:

**ODLUKU**

**o prihvaćanju Izvješća o radu Općinskog načelnika Općine Tompojevci**

**za razdoblje od 01.07. - 31.12.2022. godine**

Članak 1.

Prihvaća se Izvješće o radu Općinskog načelnika Općine Tompojevci za razdoblje od 01.07. - 31.12.2022. godine (KLASA: 024-03/23-02/01, URBROJ: 2196-26-03-23-1, od 23.02.2023. godine), koje je sastavni dio ove Odluke.

Članak 2.

Ova Odluka stupa na snagu osmog dana od dane objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Ivan Štefanac

Na temelju članka 35 b. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) i članka 50. stavka 1. Statuta Općine Tompojevci („Službeni vjesnik“ Vukovarsko-srijemske županije broj 04/21 i 19/22), Općinski načelnik Općine Tompojevci podnosi Općinskom vijeću sljedeće:

**IZVJEŠĆE O RADU OPĆINSKOG NAČELNIKA**

**za razdoblje od 01.07. - 31.12.2022. godine**

1. **UVODNI DIO**

Sukladno zakonskim obvezama, utvrđenim i Statutom Općine Tompojevci, općinski načelnik je obvezan dva puta godišnje podnijeti Općinskom vijeću polugodišnje izvješće o svom radu.

Zakonom o lokalnoj i područnoj ( regionalnoj ) samoupravi, utvrđeno je da Općinski načelnik obavlja izvršne poslove lokalne samouprave, priprema prijedloge općinskih akata, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihova samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, a u skladu sa zakonom i statutom, te obavlja i druge poslove utvrđene Statutom.

U izvještajnom razdoblju Općinski načelnik Općine Tompojevci, u okviru svog djelovanja, obavljao je izvršne poslove iz samoupravnog djelovanja općine koji su mu povjereni zakonom, utvrđivao je prijedloge općih akata koje donosi Općinsko vijeće, davao mišljenje o prijedlozima odluka i drugih akata, izvršavao i osiguravao izvršenje općih akata Općinskog vijeća, prostornog plana te drugih akata Općinskog vijeća, upravljao nekretninama i pokretninama u vlasništvu općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, statutom Općine i aktima Općinskog vijeća.

Na dan 31.12.2022. godine u Općini Tompojevci ukupno je bilo zaposleno 7 osoba:

* 2 dužnosnika koji svoju dužnost obavljaju profesionalno (Općinski načelnik i zamjenik Općinskog načelnika iz reda pripadnika rusinske nacionalne manjine)
* 4 službenika i 1 namještenik na neodređeno vrijeme u Jedinstvenom upravnom odjelu ,

U razdoblju od svibnja do studenog 2022. bile su zaposlene 2 osobe kroz mjeru Javnih radova Hrvatskog zavoda za zapošljavanje i 3 osobe na ugovor o radu i 4 osobe ugovorom o djelu za potrebe održavanja javnih površina.

Javnost rada osigurana je objavom akata u službenom vjesniku Vukovarsko-srijemske županije, na web stranici Općine Tompojevci ( www.opcina-tompojevci.hr), na oglasnoj ploči općine, info-kioscima, na sjednicama Općinskog vijeća, u komunikaciji sa mještanima i medijima.

1. **AKTIVNOSTI**

Općinski načelnik i Jedinstveni upravni odjel su u 2022. godini realizirali projekte utvrđene Proračunom Općine Tompojevci za 2022. godinu. Projekti su utvrđeni kroz Program održavanja komunalne infrastrukture, Program gradnje komunalne infrastrukture, Program javnih potreba u kulturi, Program javnih potreba u sportu i drugih programa.

**Projekti**

* **prijavljeni projekti u izvještajnom razdoblju**

|  |  |  |  |  |  |
| --- | --- | --- | --- | --- | --- |
| **R.br.** | **Natječaj** | **Projekt** | **Traženi  iznos** | **Vrijednost  projekta** | **Datum  prijave** |
| 1 | MRRFEU - Program za poboljšanje infrastrukture na područjima naseljenim pripadnicima nacionalnih manjina | Rekonstrukcija društvenog doma - Mađarska kuća | 472.787,96 kn | 762.561,23 kn | 20.07.2022. |
| 2 | 7.4. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu - LAG SRIJEM | Postavljanje dječjeg igrališta u Čakovcima | 210.000,00 kn | 233.956,34 kn | 16.08.2022. |
| 3 | Ministarstvo kulture - Javni poziv za predlaganje javnih potreba u kulturi Republike Hrvatske za 2023. godinu - Gradnja, rekonstrukcija i opremanje kulturne infrastrukture | II. faza – Sanacija i uređenje javne zgrade – Društveni dom u naselju Tompojevci | 200.000,00 kn | 440.549,63 kn | 12.10.2022.  (odbijeno) |
| 4 | Ministarstvo kulture - Javni poziv za predlaganje javnih potreba u kulturi Republike Hrvatske za 2023. godinu – Program gradnje, rekonstrukcije i opremanja kulturne infrastrukture | Nabava pokretne pozornice | 50.000,00 kn | 60.740,00 kn | 05.10.2022.  (odbijeno) |
| 5 | SDUOSZ - Javni poziv za nominiranje projekata i aktivnosti za dodjelu financijske potpore za održivi povratak na potpomognuta područja i područja posebne državne skrbi | Rekonstrukcija društvenog doma – Mađarska kuća | 250.000,00 kn | 747.609,04 kn | 24.10.2022. |
| 6 | Ministarstvo kulture - Program javnih potreba u kulturi i tehničkoj kulturi Vukovarsko-srijemske županije za 2023. godinu | Tompojevački dani | 40.000,00 kn | 70.000,00 kn | 31.10.2022. |
|  |  | **UKUPNO** | **1.222.787,96 kn** | **2.315.416,24 kn** |  |

* **odobreni projekti u izvještajnom razdoblju**

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Natječaj** | **Naziv projekta** | **Odobreno** | **Traženo** | **Ukupna  vrijednost** |  |
| 1 | MUP - Poziv za prijavu projekata iz područja sigurnosti cestovnog prometa na području Republike Hrvatske za 2021. godinu - prijava projekta | Sanacija opasnih mjesta na području Općine Tompojevci - Sanacija opasnih mjesta na šest lokacija dodavanjem prometnih znakova, opremom i trepćućim svjetlom | 149.827,00 kn | 214.038,75 kn | 214.038,75 kn | Završeno u periodu  01.07.-31.12.2022. |
| 2 | FZZOEU - Javni poziv za poticanje razvoja pametnih i održivih rješenja i usluga | Uvođenje sustava elektronskog uredskog poslovanja Općine Tompojevci | 196.432,00 kn | 196.432,00 kn | 245.540,00 kn |  |
| 3 | MRRFEU - Program održivog razvoja lokalne zajednice | Sanacija i uređenje Javne zgrade – Društveni dom u naselju Tompojevci | 200.000,00 kn | 333.688,01 kn | 450.929,75 kn | Završeno u periodu  01.07.-31.12.2022. |
| 4 | MPUGDI - Javni poziv za sufinanciranje projekata gradova i općina za poticanje razvoja komunalnoga gospodarstva i ujednačavanje komunalnog standarda u 2022. godini | Izgradnja nerazvrstane ceste – Berak (spoj Sotinačke i Tri ruže) | 120.000,00 kn | 380.000,00 kn | 567.118,94 kn | Završeno u periodu 01.07.-31.12.2022. |
| 5 | FZZOEU - Javni poziv za sufinanciranje poticanja mjera odvojenog sakupljanja komunalnog otpada (ZO 6/2022) | Nabava komunalne opreme i provedba edukacijskih aktivnosti | 104.490,00 kn | 104.490,00 kn | 130.612,50 kn | Započeto u periodu  01.07.- 31.12.2022. |
| 6 | MRMSOSO - Zaželi – program zapošljavanja žena – faza III | ZAŽELI - Općina Tompojevci, faza III | 884.652,50 kn | 889.920,00 kn | 884.652,50 kn | Započeto u periodu  01.07.- 31.12.2022. |
| 7 | MZIO - Poziv na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova, prvi Poziv | Izgradnja dječjeg vrtića u Tompojevcima | 2.880.000,00 kn | 2.880.000,00 kn | 2.880.000,00 kn |  |
| 8 | MRRFEU - Program za poboljšanje infrastrukture na područjima naseljenim pripadnicima nacionalnih manjina | Rekonstrukcija društvenog doma - Mađarska kuća | 307.000,00 kn | 472.787,96 kn | 762.561,23 kn | Započeto u periodu  01.07.- 31.12.2022. |
|  | **UKUPNO** | | **4.762.401,50 kn** | **5.391.356,72 kn** | **6.055.453,67 kn** |  |

**Komunalna infrastruktura**

Uz redovno održavanje, i podmirivanje troškova električne energije provodile su se aktivnosti i na proširenju sustava javne rasvjete. Postavljena je nova javna rasvjeta do pravoslavnog groblja u Čakovcima. Završena izgradnja mrtvačnice na pravoslavnom groblju i izgrađena hidrantska mreža do pravoslavnog groblja u Čakovcima.

Sanirani poljski putovi (sotinački put i teteš).

U suradnji sa Upravom za ceste Vukovarsko-srijemske županije započet je projekt rekonstrukcije i izgradnje lokalne ceste LC 46015, L46014 – Mikluševci (Ž4196) ukupne vrijednosti 9.249.501,38 kn s PDV-om. Općina Tompojevci će projekt sufinancirati u iznosu od 1.850.000,00 kn/ 245.537,20 eura, kroz tri godine, sukladno sklopljenom sporazumu.

Na katoličkom groblju u Čakovcima i grkokatoličkom u Mikluševcima uređene su staze oko mrtvačnica.

Završeni radovi na osvjetljenu zida u tematskom parku u Tompojevcima.

Izrađena je slijedeća projektna dokumentacija:

* za izgradnja parkirališta kod nogometnog igrališta u Tompojevcima
* za Izgradnja višenamjenskog sportskog igrališta u Tompojevcima
* za rekonstrukciju sportske svlačionice u Tompojevcima
* za rekonstrukciju sportske svlačionice u Mikluševcima
* za postavljanje nadstrešnice na pravoslavnom groblju u Mikluševcima

Redovno se vršila košnja javnih zelenih površina, groblja, obnova, održavanje i sadnja drveća, ukrasnog grmlja, održavanje opreme na dječjim igralištima, sanacija divljih odlagališta, uređenja zapuštenih parcela i drugi poslovi potrebni za održavanje javnih zelenih površina.

Obavljena jesenska deratizacija i dezinsekcije (jedan avio-tretman) komaraca na području Općine Tompojevci

Svakodnevno se radi na hvatanju i zbrinjavanju pasa lutalica.

**Sport i kultura**

Raspored sredstava Programa javnih potreba u sportu i Programa javnih potreba u kulturi provodio se putem javnog poziva, a sa korisnicima financijskih sredstava sklopljeni su Ugovori.

**Predškolski i osnovnoškolski odgoj i obrazovanje**

Općina Tompojevci redovno je financirala program predškolskog odgoja (mala škola) u organizaciji Osnovne škole Čakovci.

Isplaćene su novčane pomoći (roditeljima djece od druge godine života do navršene šeste godine, odnosno do polaska u školu) za poboljšanje kvalitete života djece predškolske dobi, sufinancirani su troškovi prijevoza djece predškolske dobi s područja Općine Tompojevci.

Sufinanciran je prijevoz učenika srednjih škola sukladno Socijalnom programu Općine Tompojevci, a nabavljene su radne bilježnice i radni materijal za učenike Osnovne škole Čakovci.

Redovito su isplaćivane stipendije temeljem sklopljenih Ugovora o stipendijama.

**Socijalni program**

Na temelju podnesenih zahtjeva u skladu sa Socijalnim programom isplaćivane su pomoći i naknade (pomoći za troškove stanovanja, jednokratne novčane pomoći, naknade za novorođenu djecu) a podijeljeni su i poklon paketići za Božićne i Novogodišnje blagdane djeci predškolske i osnovnoškolske dobi.

Nastavljeno sufinanciranje programa borbe protiv ovisnosti Vukovarsko-srijemske županije na temelju sporazuma.

Po prvi puta isplatile su se i Božićnice umirovljenicima, s područja Općine, koji imaju primanja do 2.500,00 kuna.

**Protupožarna i civilna zaštita**

Temeljem Zakona o vatrogastvu u Proračunu Općine Tompojevci planirana su i isplaćivane tekuće pomoći DVD Tompojevci i DVD Bokšić.

Sukladno Zakonu o Hrvatskoj gorskoj službi spašavanja, sufinanciran je redovan rad HGSS, Stanice Vinkovci.

**Ostale društvene djelatnosti**

Redovito je plaćana članarina LAG-u Srijem i Hrvatskoj zajednici općina.

Sukladno Zakonu o Hrvatskom crvenom križu (NN, 71/10 i 136/20) usmjerena su sredstva GDCK Vukovar.

Sredstva namijenjena za razvoj civilnog društva raspoređivala su se putem javnog poziva, sukladno važećim propisima, o čemu je sa korisnicima financijskih sredstava sklopljen Ugovor.

**Prostorno uređenje i zaštita okoliša**

U okviru projekta poticajnih mjera odvojenog sakupljanja otpada osigurana su sredstva za nabavu komunalne opreme i za provedbu edukacijskih aktivnosti iz područja gospodarenja otpadom (80% FZZOEU, 20% Općina). Od komunalne opreme nabavljene su kante za otpad u obliku životinjica za područne škole u Berku, Mikluševcima i Čakovcima, osnovnu školu Čakovci i dječju igraonicu u Bokšiću, a edukacijske aktivnosti (održavanje javnih tribina za stanovništvo, edukacijske aktivnosti z djecu, izrada letaka, slikovnica i dr.) provodi firma Eko Menađment d.o.o. iz Vinkovaca na temelju sklopljenog ugovora s Općinom Tompojevci. Započela podjela kompostera građanima, a nabavu istih sufinancirao je Fond za zaštitu okoliša i energetsku učinkovitost u prvoj polovini 2022. godine.

Općina je sklopila Ugovor sa Zavodom za prostorno planiranje d.d. iz Osijeka o izradi III. Izmjena i dopuna Prostornog plana uređenja Općine (PPUO) Tompojevci.

**Protokolarne obveze**

Općinski načelnik je primao stranke radi rješavanja problematike iz djelokruga poslova općinske uprave, a najznačajnije teme su se odnosile na komunalnu infrastrukturu i socijalna pitanja.

Kako bi se svi zacrtani zadaci uspješno realizirali, osim sredstava i angažmana unutar same Općine, potrebno je bilo uključiti i predstavnike s najviše državne i županijske razine.

Također, Općinski načelnik je sudjelovao na redovnim godišnjim skupštinama udruga, te raznim manifestacijama.

**III. ZAKLJUČAK**

Podneseno Izvješće o radu Općinskog načelnika Općine Tompojevci za razdoblje od 01. srpnja 2022. do 31. prosinca 2022. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Tompojevci.

Općinski načelnik uz stručnu, administrativnu i tehničku potporu Jedinstvenog upravnog odjela Općine Tompojevci, a u okviru financijskih mogućnosti planiranih Proračunom, nastojao je u izvještajnom razdoblju obavljati poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana Općine Tompojevci, te je s toga nastojao odgovorno i kvalitetno ispuniti svoju obvezu vođenja izvršnih poslova Općine Tompojevci kao jedinice lokalne samouprave.

Ovo Izvješće Općinskog načelnika objavit će se u „Službenom vjesniku“ Vukovarsko-srijemske županije.

KLASA: 024-03/23-02/01

URBROJ. 2196-26-03-23-1

Tompojevci, 23.02.2023. godine

OPĆINSKI NAČELNIK

Milan Grubač